text: 3-årig pige har det efter omstændighederne godt
  06 december 2013 kl. 00.23
  Den 3-årige pige der torsdag eftermiddag fik en glasdør blæst ind i hovedet, har det godt efter omstændighederne.
  Vagtchefen hos Syd- og Sønderjyllands Politi fortæller TV SYD, at pigens tilstand er stabil.
  Pigen fik en glasdør blæst i hovedet, da en mur væltede under stormen.
  Pigen pådrog sig skader på hovedet. Det skete i Tistrup ved Varde.
  Den 3-årige blev kørt til skadestuen i Esbjerg. Hun skulle senere overføres til Odense Universitets Hospital, men lægerne vurdere, at risikoen ved at skulle køre hende over en af de lukkede lillebæltsbroer, ikke stod mål med pigens tilstand. Hun er derfor stadig på skadestuen i Esbjerg.
  